
సూపర్స్టార్ రజనీకాంత్ అన్న పదాలు వెండితెరపై కనిపిస్తే చాలు థియేటర్లు దద్దరిల్లిపోతాయి. అభిమానులు ఉర్రూతలూగిపోతారు. ఆయన స్టైల్గా తెరపై నడిచి వస్తుంటే... ఒకటే ఈలలు, చప్పట్లు. చిన్నాపెద్దా, ఆడామగా అనే తేడా లేకుండా ప్రతి ఒక్కరూ వెండితెరపై రజనీని చూసి మురిసిపోతారు. అలాంటిది ఆయన పుట్టినరోజు వచ్చిందంటే... ఇక అభిమానులకు పండుగే. బస్కండక్టర్ శివాజీరావు గైక్వాడ్ నుండి సూపర్స్టార్గా ఎదిగిన రజనీకాంత్ మంగళవారం 68వ పడిలో అడుగుపెడుతున్నారు. వయసు పైబడుతున్న ఛాయలు ఆయన ఆహార్యంలో కనిపించినా... తెరపై మాత్రం ఇప్పటికీ స్టైల్ కింగ్ ఆయనే.  ఇప్పటివరకూ  రెండేళ్లకి  ఒక సినిమాలో మాత్రమే నటిస్తున్న  రజనీకాంత్  వచ్చే  ఏడాది అభిమానులకి డబుల్ ట్రీట్ ఇవ్వబోతున్నారు. భారతీయ సినిమా చరిత్రను మరో లెవల్కి తీసుకెళ్లబోతున్న ‘2.0’, తన అల్లుడు ధనుష్ నిర్మాణంలో నటిస్తున్న ‘కాలా’ చిత్రాలు రెండూ 2018లోనే విడుదల కాబోతున్నాయి. వీటిలో ‘2.0’ గురించి అభిమానులతోపాటు సగటు సినీ ప్రేక్షకుడు ఎంతగా ఎదురుచూస్తున్నారో చెప్పనవసరం లేదు. లేటుగా వచ్చినా లేటె్స్టగా వస్తానంటూ రజనీ చెప్పిన డైలాగ్ తరహాలోనే... ‘2.0’ విడుదలలో ఆలస్యం జరుగుతున్నా ఏప్రిల్లో భారతీయ సినీ ప్రేక్షకులకి సిసలైన వినోదాన్ని పంచేందుకు రజనీ సిద్ధమవుతున్నారు. ‘కాలా’ ఆగస్టులో విడుదలయ్యే అవకాశం ఉంది. ఈ రెండింటి తరువాత రజనీతో సినిమాలు చేసేందుకు పలువురు అగ్రదర్శకులు ప్రయత్నాలు చేస్తున్నా, ఎవరికీ రజనీకాంత్ గ్రీన్ సిగ్నల్ ఇవ్వలేదు.ఇక తలైవర్ పుట్టినరోజు (డిసెంబర్ 12)ని అట్టహాసంగా జరపడానికి  ఆయన  అభిమానులు ఏర్పాట్లు చేశారు. రాష్ట్రవ్యాప్తంగా ఉన్న అభిమాన సంఘాల తరపున ఆలయాల్లో పూజలు, పేదలకు సహాయాలు పంపిణీ చేయడం, ఉచిత వైద్య, రక్తదాన శిబిరాలను నిర్వహించబోతున్నారు. అయితే  పుట్టిన రోజున ఆయన్ని ప్రత్యక్షంగా చూడాలన్న అభిమానుల కోరిక  నెరవేరుతుందో, లేదో చెప్పలేని పరిస్థితి. ప్రస్తుతం (సోమవారం) రజనీకాంత్ చెన్నైలో లేరని, మంగళవారం చెన్నైకి వస్తారో, లేదో తెలియదనీ   రజనీ మేనేజర్ చెప్పారు. రాజకీయ ప్రవేశంపై డిసెంబర్ 12న ప్రకటన వస్తుందని ఆశగా  ఎదురుచూస్తున్న అభిమానులకు ఆ విషయంలోనూ నిరాశ తప్పేలా లేదు.ఆంధ్రజ్యోతి చెన్నై

superstar rajanikant anna padaalu venditerapai kanipiste chaalu theaterlu daddarillipotayi. abhimaanulu urrootaluugipotaaru. aayana stylega terapai nadichi vastunte... okate eelalu, chappatlu. chinnapedda, aadaamagaa ane teda lekunda prati okkaruu venditerapai rajaneeni chusi murisipotaru. alantidi aayana puttinaroju vachindante... ika abhimaanulaku panduge. baskandaktar sivaajiiraavu gaikwad nundi superstarga edigina rajanikant mangalavaaram 68va padilo adugupedutunnaru. vayasu paibadutunna chaayalu aayana aahaaryamlo kanipinchinaa... terapai maatram ippatikee style king aayane.  ippativarakuu  rendellaki  oka cinemalo matrame natistunna  rajanikant  vache  edaadi abhimaanulaki dabul treate ivvabotunnaru. bhaarateeya sinima charitranu maro levalki teesukellabothunna ‘2.0’, tana alludu dhanush nirmaanamlo natistunna ‘kaalaa’ chitraalu rendoo 2018lone vidudala kaabotunnaayi. veetilo ‘2.0’ gurinchi abhimaanulathopaatu sagatu cinee prekshakudu entagaa eduruchustunnaro cheppanavasaram ledu. letugaa vachina latestagaa vastaanantuu rajanee cheppina dailag tarahaalone... ‘2.0’ vidudalalo aalasyam jarugutunna eprillo bhaarateeya cinee prekshakulaki sisalaina vinodaanni panchenduku rajanee siddhamavutunnaaru. ‘kaalaa’ aagastulo vidudalayye avakaasam undi. ee rendinti taruvaata rajaneetho cinimaalu chesenduku paluvuru agradarsakulu prayatnaalu chestunna, evariki rajanikant green signal ivvaledu.ika talaivar puttinaroju (dissember 12)ni attahaasamgaa jarapadaaniki  aayana  abhimaanulu erpaatlu chesaru. raashtravyaaptamgaa unna abhimana sanghaala tarapuna aalayaallo poojalu, pedalaku sahaayaalu pampinee cheyadam, uchita vaidya, raktadaana sibiraalanu nirvahinchabotunnaaru. ayithe  puttina rojuna aayanni pratyakshamgaa chudalanna abhimaanula korika  neraverutundo, ledho cheppaleni paristhiti. prastutam (somavaram) rajanikant chennailo lerani, mangalavaaram chennaiki vastaro, ledho teliyadanee   rajanee manager cheppaaru. rajakeeya pravesampai dissember 12na prakatana vastundani aasagaa  eduruchustunna abhimaanulaku aa vishayamloonuu niraasa tappela ledu.aandhrajyoti chennai